ai4bharat/Pralekha huggingface dataset:
गृह मंत्रालय
केंद्रीय गृहमंत्री ने राज्यपाल तथा शीर्ष अधिकारियों के साथ जम्मू और कश्मीर में स्थिति की समीक्षा की
सुशासन और विकास पर नए तरीके से फोकस : श्री राजनाथ सिंह
केंद्रीय गृह मंत्री श्री राजनाथ सिंह ने जम्मू एंव कश्मीर की अपनी दो दिन की यात्रा के दौरान आज श्रीनगर में एक उच्चस्तरीय बैठक में राज्य में सुरक्षा की स्थिति और विकास की समीक्षा की। इस बैठक में राज्य के राज्यपाल श्री एन एन वोहरा, राष्ट्रीय सुरक्षा सलाहकार श्री अजीत डोभाल, केंद्रीय गृह सचिव श्री राजीव गाबा तथा गृह मंत्रालय और राज्य सरकार के वरिष्ठ अधिकारी उपस्थित थे।
केंद्रीय गृह मंत्री ने उत्तरदायित्व, पारदर्शिता और सुशासन लाने के सभी उपायों के प्रति सरकार के संकल्प को दोहराया। श्री सिंह ने कहा कि सुशासन और विकास पर नए सिरे से फोकस करने के साथ केंद्र राज्य के लोगों में नई आकांक्षा और आशा की किरण के प्रति आशान्वित हैं। श्री राजनाथ सिंह ने कहा कि जम्मू और कश्मीर के साधारण जन के लिए विकास और सुशासन अछूता रहा है। समस्याओं का समाधान लोगों को सशक्त बनाकर और स्थानीय स्वशासन संस्थानों को मजबूत बनाकर किया जा सकता है।
केंद्रीय गृह मंत्री ने कहा कि राज्य में शांति और सामान्य स्थिति होने पर जम्मू और कश्मीर के विकास और समृद्धि का सपना साकार होगा। उन्होंने कहा कि राज्य की समस्याओं के समाधान के लिए ईमानदार, कारगर और सक्षम प्रशासन के माध्यम से शांति, स्थिरता और समृद्धि लाने का सरकार का दृढ़ संकल्प है।
प्रधानमंत्री कार्यालय
प्रधानमंत्री ने लाल बहादुर शास्त्री की जयंती पर उन्हें नमन किया
प्रधानमंत्री श्री नरेन्द्र मोदी ने पूर्व प्रधानमंत्री श्री लाल बहादुर शास्त्री की जयंती पर उनका नमन किया है।
एक टवीट में प्रधानमंत्री श्री नरेन्द्र मोदी ने कहा;
"पूर्व प्रधानमंत्री लाल बहादुर शास्त्री जी को उनकी जयंती पर शत-शत नमन। मूल्यों और सिद्धांतों पर आधारित उनका जीवन देशवासियों के लिए हमेशा प्रेरणास्रोत बना रहेगा।"
संसदीय कार्य मंत्रालय
संसद में राजनीतिक दलों के नेताओं के साथ सरकार ने बैठक की
इस सत्र के दौरान संविधान सभा से आरंभ हुई 75 वर्षों की संसदीय यात्रा की उपलब्धियों, अनुभवों, स्मृतियों और सीखों पर चर्चा होगी
केंद्रीय संसदीय कार्य मंत्री ने संसद के सुचारू कामकाज के लिए सभी दलों से सहयोग का अनुरोध किया
17वीं लोकसभा का 13वां सत्र और राज्यसभा का 261वां सत्र सोमवार, 18 सितंबर, 2023 को शुरू होने जा रहा है और सरकारी कामकाज की अत्यावश्यकताओं के अनुसार संभवतः शुक्रवार, 22 सितंबर, 2023 को समाप्त होगा। इससे ठीक एक दिन पहले आज रक्षा मंत्री श्री राजनाथ सिंह की अध्यक्षता में सरकार की संसद में सभी राजनीतिक दलों के नेताओं के साथ बैठक संपन्न हुई। केंद्रीय संसदीय कार्य मंत्री ने बैठक की शुरुआत करते हुए सदन के सभी नेताओं का स्वागत करने के बाद कहा कि पांच दिन चलने वाले इस सत्र में पांच बैठकें होंगी। उन्होंने सूचित किया कि इस सत्र के दौरान संभवतः आठ विधायी विषयों को उठाए जाने की संभावना है। उन्होंने यह भी बताया कि सोमवार, 18 सितंबर, 2023 को "संविधान सभा से लेकर 75 वर्षों की संसदीय यात्रा - उपलब्धियां, अनुभव, यादें और सीखें" विषय पर एक चर्चा आयोजित की जाएगी। उन्होंने इन नेताओं को बताया कि 19 सितंबर, 2023 को सुबह 10.00 बजे से 10.45 बजे तक फोटो सेशन होगा। उसके बाद सुबह 11.00 बजे सेंट्रल हॉल में एक समारोह शुरू होगा, जिसमें उपराष्ट्रपति / राज्य सभा के सभापति, प्रधानमंत्री, लोकसभा अध्यक्ष, राज्यसभा में सदन के अध्यक्ष, संसदीय कार्य मंत्री, राज्यसभा में विपक्ष के नेता और लोकसभा में सबसे बड़े विपक्षी दल के नेता और संसद के दोनों सदनों के सदस्य शामिल होंगे। सेंट्रल हॉल में समारोह के समापन के बाद दोनों सदन नए संसद भवन में अपने-अपने कक्षों में एकत्रित होंगे।
केंद्रीय संसदीय कार्य मंत्री श्री प्रह्लाद जोशी ने संसद के दोनों सदनों के सुचारू कामकाज के लिए सभी पार्टियों के नेताओं से सक्रिय सहयोग और समर्थन का अनुरोध किया। इस बैठक में केंद्रीय वाणिज्य एवं उद्योग, उपभोक्ता कार्य, खाद्य और सार्वजनिक वितरण तथा कपड़ा मंत्री श्री पीयूष गोयल, जो राज्यसभा में सदन के नेता और कानून एवं न्याय मंत्रालय के राज्य मंत्री  भी हैं; संसदीय कार्य मंत्रालय में राज्य मंत्री और संस्कृति मंत्रालय में राज्य मंत्री श्री अर्जुन राम मेघवाल और संसदीय कार्य मंत्रालय में राज्य मंत्री और विदेश मंत्रालय में राज्य मंत्री श्री वी. मुरलीधरन भी शामिल हुए।
इस बैठक में 34 पार्टियों के 51 नेता शामिल हुए जिनमें भाजपा के नेता और मंत्रीगण मौजूद थे। नेताओं ने जो भी मुद्दे उठाए, उन्हें ध्यान में लिया गया।
संसद के दोनों सदनों में विभिन्न राजनीतिक दलों के नेताओं द्वारा उठाए गए मुद्दों को सुनने के बाद बैठक का समापन करते हुए केंद्रीय रक्षा मंत्री श्री राजनाथ सिंह ने बैठक में सक्रिय और प्रभावी भागीदारी के लिए और जन महत्व के मुद्दों को उजागर करने के लिए नेताओं को धन्यवाद दिया। 19 सितंबर, 2023 से सभी सदस्यों को अपने संसदीय कर्तव्यों / कार्यों का निर्वहन करने के लिए नया संसद भवन मिलने जा रहा है इसके लिए उन्होंने सबको अग्रिम बधाई दी। अंत में, हाल ही में जम्मू-कश्मीर में आतंकवादियों से मुकाबला करते हुए वीरगति को प्राप्त हुए हमारे सैनिकों और जम्मू-कश्मीर पुलिस के एक अधिकारी के बलिदान के लिए सभी की तरफ से उन्होंने हार्दिक संवेदना व्यक्त की। उनके सम्मान में एक मिनट का मौन रखा गया।
प्रधानमंत्री कार्यालय
प्रधानमंत्री ने राष्ट्रीय खेल दिवस पर खेल प्रेमियों को बधाई दी
प्रधानमंत्री श्री नरेंद्र मोदी ने खेल प्रेमियों को राष्ट्रीय खेल दिवस के अवसर पर बधाई दी है।
प्रधानमंत्री ने कहा, “सभी खेल प्रेमियों को राष्ट्रीय खेल दिवस के अवसर पर बधाई। हॉकी के महान खिलाड़ी मेजर ध्यान चंद जी को उनकी जयंती पर मेरी श्रद्धांजलि। मैं लोगों से आह्वाहन करता हूं कि वे खेलों को और स्वस्थ बनाये रखने वाले क्रिया-कलापों को प्राथमिकता दें जो कि एक स्वस्थ भारत बनाने की दिशा में योगदान देंगे।
मैं उन सभी का अभिनंदन करता हूं जिन्होंने विभिन्न खेल आयोजनों में भारत का प्रतिनिधित्व किया है। उनके कठोर परिश्रम और संकल्प से कई महत्वपूर्ण उपलब्धियां प्राप्त हुई हैं। यह वर्ष खेल जगत के लिये काफी सफल रहा है क्योंकि भारतीय खिलाड़ियों ने एशियन गेम्स 2018 और राष्ट्रमण्डल खेलों सहित विभिन्न प्रतियोगताओं में बेहतर प्रदर्शन किया है।”
वित्त मंत्रालय
केंद्रीय वित्त एवं कॉरपोरेट कार्य मंत्री श्रीमती निर्मला सीतारमण ने कोविड-19 के खिलाफ लड़ाई में भारतीय अर्थव्यवस्था को आवश्यक संबल देने के लिए ‘आत्मनिर्भर भारत अभियान’ की चौथी कड़ी के बारे में विस्तृत प्रस्तुति दी
पीपीटी के लिए कृपया यहां क्लिक करें
पर्यावरण, वन एवं जलवायु परिवर्तन मंत्रालय
साइकिल रैली, वृक्षों की गिनती और वृक्षों को गले लगाने की गतिविधियां स्थायी जीवन शैली कार्यक्रमों को चिन्हित करती हैं
विश्व पर्यावरण दिवस  एक ऐसा अवसर है जो पर्यावरण के लिए जागरूकता और कार्रवाई के लिए देश भर के लाखों लोगों को एक साथ लाता है। इस वर्ष, पर्यावरण, वन और जलवायु परिवर्तन मंत्रालय, भारत सरकार ने मिशन एलआईएफ़ई- यानी पर्यावरण के अनुकूल जीवन शैली पर बल देते हुए विश्व पर्यावरण दिवस 2023 मनाने की परिकल्पना की है। माननीय प्रधानमंत्री श्री नरेन्द्र मोदी जी द्वारा ग्लासगो में वर्ष 2021 में जलवायु परिवर्तन सम्मेलन के लिए संयुक्त राष्ट्र रूपरेखा -2021 के 26 देशों के सम्मेलन-सीओपी 26 में विश्व नेताओं के शिखर सम्मेलन में एलआईएफ़ई, यानी पर्यावरण के अनुकूल जीवन शैली की अवधारणा पेश की गई थी, जब उन्होंने स्थायी जीवन शैली और प्रथाओं को अपनाने के लिए एक वैश्विक प्रयास को फिर से शुरू करने का आह्वान किया था। समारोह के उपलक्ष्य में एलआईएफ़ई पर देश भर में जन भागीदारी का आयोजन किया जा रहा है।
- राष्ट्रीय प्राकृतिक इतिहास संग्रहालय 
राष्ट्रीय प्राकृतिक इतिहास संग्रहालय  ने राष्ट्रीय प्राणी उद्यान  के सहयोग से स्कूल और पशु चिकित्सा महाविद्यालय के विद्यार्थियों के लिए द्विसाइकिल रैली और एक बातचीत के सत्र का आयोजन किया; विद्यार्थियों ने अपने दैनिक जीवन में पर्यावरण एक अनुकूल जीवन शैली के आंदोलन को अपनाने का संकल्प लिया। अभियान के दूसरे दिन की शुरुआत कॉन्वेंट ऑफ जीसस एंड मैरी, अशोक प्लेस, बंगला साहिब मार्ग, नई दिल्ली के 155 स्कूली विद्यार्थियों और उत्तर प्रदेश के पंडित दीन दयाल उपाध्याय पशु चिकित्सा विज्ञान विश्वविद्यालय एवं गो-अनुसंधान संस्थान, मथुरा के 55 विद्यार्थियों के चिड़ियाघर भ्रमण के साथ हुई। दौरे के बाद, प्रतिभागियों को मिशन लाइफ़ यानी पर्यावरण एक अनुकूल जीवन शैली के उद्देश्यों से परिचित कराया गया और मिशन-लाइफ़ पर एक प्रतिज्ञा भी हुई, जिसके बाद प्रतिभागियों ने मिशन लाइफ़ को बढ़ावा देने के लिए कार्रवाई का पालन करने की व्यक्तिगत प्रतिज्ञा की। इन गतिविधियों के अलावा, प्रतिभागियों को मिशन लाइफ पर एक फिल्म भी दिखाई गई।
दिन की समाप्ति एक साइकिल रैली के साथ हुई जिसका उद्देश्य मिशन लाइफ यानी पर्यावरण एक अनुकूल जीवन शैली के अंतर्गत ऊर्जा बचाओ विषय को प्रोत्साहन देना है। राष्ट्रीय प्राणि उद्यान में इस कार्यक्रम के आयोजन का उद्देश्य प्रकृति से जुड़े रहकर सतत जीवन शैली की धारणा को प्रोत्साहन देने के लिए जागरूकता पैदा करना और लोगों को जोड़ना था। वोट फॉर लाइफ के नारों के साथ कार्यक्रम का समापन हुआ।
प्राकृतिक इतिहास के क्षेत्रीय संग्रहालयों द्वारा कार्यक्रम
मैसूर के राष्ट्रीय प्रकृतिक इतिहास संग्रहालय  ने विद्यार्थियों और आम जनता के लिए मिशन लाइफ  के हिस्से के रूप में कैंपस में पेड़ों की गिनती की गतिविधि का आयोजन किया और बातचीत/ग्रीन टॉक के साथ-साथ पर्यावरण के अनुकूल जीवन शैली की आवश्यकता पर बल दिया।
भुवनेश्वर के राष्ट्रीय प्राकृतिक इतिहास संग्रहालय  ने मदर्स पब्लिक स्कूल, भुवनेश्वर के 200 विद्यार्थियों के लिए मिशन लाइफ  के हिस्से के रूप में पेड़ों की छाल और उनसे जुड़े विभिन्न प्रकार के कीड़ों को जानने और समझने के लिए कैंपस में पेड़ों को गले लगाने की गतिविधि का आयोजन किया गया।
- जूलॉजिकल सर्वे ऑफ इंडिया
जूलॉजिकल सर्वे ऑफ इंडिया की निदेशक डॉ. धृति बैनर्जी ने मिशन लाइफ यानी पर्यावरण के अनुकूल जीवन शैली पर जागरूकता फैलाने और जन भागीदारी के लिए पश्चिम बंगाल के बर्दवान विश्वविद्यालय के लगभग 120 विद्यार्थियों को "सतत पर्यावरण के लिए पशु विविधता की भूमिका" विषय पर संबोधित किया।
भारी उद्योग मंत्रालय
श्री अरुण गोयल ने वर्चुअल माध्यम से ''मध्य प्रदेश के स्वतंत्रता संग्राम के गुमनाम नायकों'' पर प्रदर्शनी का उद्घाटन किया
भारत हेवी इलेक्ट्रिकल्स लिमिटेड, भोपाल ने "आजादी का अमृत महोत्सव" का आयोजन किया
प्रतिष्ठित आजादी का अमृत महोत्सव  सप्ताह 
भारी उद्योग मंत्रालय के तहत केंद्रीय सार्वजनिक उपक्रम, भारत हेवी इलेक्ट्रिकल्स लिमिटेड, भोपाल, 10 से 16 जनवरी, 2022 तक "आजादी का अमृत महोत्सव" मना रहा है। "आजादी का अमृत महोत्सव" समारोह के एक हिस्से के रूप में, बीएचईएल, भोपाल में ''स्वतंत्रता आंदोलन के गुमनाम नायकों'' पर प्रदर्शनी का उद्घाटन और संरचना पोर्टल पर ''आइडिया जनरेशन चैलेंज'' पर प्रस्तुति का आयोजन ऑनलाइन माध्यम से किया गया। भारी उद्योग मंत्रालय के सचिव श्री अरुण गोयल नई दिल्ली से वर्चुअल तौर पर मुख्य अतिथि के रूप में कार्यक्रम में शामिल हुए। अध्यक्ष एवं प्रबंध निदेशक डॉ. नलिन सिंघल, कार्यात्मक निदेशक, कार्यकारी निदेशकों, महाप्रबंधकों और बीएचईएल की इकाइयों के अन्य वरिष्ठ अधिकारियों ने इस कार्यक्रम में देश के विभिन्न स्थानों से हिस्सा लिया।
बीएचईएल, भोपाल के महाप्रबंधक एवं प्रमुख श्री सुशील कुमार बावेजा ने उद्घाटन भाषण दिया। इसके बाद बीएचईएल का एंथम गाया गया। एजीएम  श्री बिनॉय कुमार ने केंद्रीय भारी उद्योग मंत्री डॉ. महेंद्र नाथ पांडेय और भारी उद्योग राज्य मंत्री के आजादी का अमृत महोत्सव पर भेजे संदेश को पढ़कर सुनाया। श्री अरुण गोयल ने वर्चुअल तौर पर मध्यप्रदेश से ''स्वतंत्रता संग्राम के गुमनाम नायकों'' पर प्रदर्शनी का उद्घाटन किया। इसके बाद तांतिया भील, अवंतीबाई लोधी, सदाद खान, झलकारी बाई, भगीरथ सिलावट, राजा शंकर शाह, भीमा नायक, कुंवर रघुनाथ शाह, श्रीमती सहोदरा बाई राय तथा राजा बख्तावर सिंह जैसे गुमनाम नायकों पर संक्षिप्त विवरण दिया गया और प्रगति दीर्घा में “स्वतंत्रता संग्राम के गुमनाम नायकों की पिक्चर गैलरी” का अनावरण किया गया। समारोह के दौरान एजीएम  श्री अमिताभ दुबे और वरिष्ठ अभियंता  श्री अरविंद तिवारी ने प्रदर्शन पर इन-हाउस निर्मित विभिन्न भारी औद्योगिक उत्पादों के मॉडल पर जानकारी दी। कॉर्पोरेट स्ट्रेटेजिक मैनेजमेंट ग्रुप द्वारा "आइडिया जनरेशन चैलेंज" पर प्रस्तुति के बाद कार्यक्रम का समापन किया गया।
भारत अपनी स्वतंत्रता की 75वीं वर्षगांठ मना रहा है। आज़ादी का अमृत महोत्सव प्रगतिशील भारत के 75 साल और यहां के लोगों, संस्कृति एवं उपलब्धियों के गौरवशाली इतिहास का उत्सव मनाने के लिए भारत सरकार की एक पहल है। यह महोत्सव भारत के लोगों को समर्पित है, जिन्होंने न केवल भारत की विकास यात्रा में महत्वपूर्ण भूमिका निभाई है बल्कि उनमें आत्मनिर्भर भारत की भावना से प्रेरित भारत 2.0 के लक्ष्य को पूरा करने के प्रधानमंत्री मोदी के विजन को आगे बढ़ाने की शक्ति और क्षमता भी है।
राष्ट्रपति सचिवालय
राष्ट्रपति ने 61वें वार्षिक ललित कला अकादमी पुरस्कार प्रदान किए
राष्ट्रपति श्री राम नाथ कोविंद ने आज  राष्ट्रपति भवन में आयोजित एक समारोह में 15 श्रेष्ठ कलाकारों को 61वें वार्षिक ललित कला अकादमी पुरस्कार प्रदान किए।
जिन कलाकारों को आज सम्मानित किया गया वे हैं: अनूप कुमार मन्झुखी गोपी, डेविड मलाकार, देवेन्द्र कुमार खरे, दिनेश पांड्या, फारूख अहमद हलदर, हरिराम कुम्भावत, केशरी नंदन प्रसाद, मोहन कुमार टी, रतन कृष्ण साहा, सागर वसंत काम्बले, सतविंदर कौर, सुनील थिरूवयूर, तेजस्वी नारायण सोनावाने, यशपाल सिंह और यशवंत सिंह। इन कलाकारों की कला का प्रदर्शन 22 मार्च 2020 तक, नई दिल्ली स्थित ललित कला अकादमी दीर्घा में किया जाएगा।
ललित कला अकादमी कला को बढ़ावा देने और प्रतिभा को सम्मानित करने के लिए हर वर्ष कला प्रदर्शनियां और पुरस्कार समारोह आयोजित करती है। यह प्रदर्शनी देश भर की प्रतिभाओं को एक स्थान पर लाती है और उभरती हुई कला प्रतिभाओं को प्रोत्साहित करती है ताकि वे पेंटिंग, मूर्तिकला, ग्राफिक्स, फोटोग्राफी, ड्राइंग, प्रतिष्ठापन और मल्टीमीडिया आदि की दुनिया की नई प्रकृति और माध्यमों को सीख सकें।
वित्त मंत्रालय
आयकर विभाग ने गुजरात में तलाशी अभियान चलाया
आयकर विभाग ने कर चोरी के बारे में खुफिया जानकारी के आधार पर 22.09.2021 को गुजरात के एक अग्रणी हीरा विनिर्माता और निर्यातक के परिसरों पर तलाशी और जब्ती अभियान चलाया। यह समूह हीरे के व्यवसाय के अलावा टाइल्स बनाने के भी कारोबार से भी जुड़ा था। इस अभियान में गुजरात के सूरत, नवसारी, मोरबी, वांकानेर और महाराष्ट्र के मुंबई स्थित 23 परिसरों को शामिल किया गया।
तलाशी की मुख्य विशेषताओं में बड़ी मात्रा में कागजी और डिजिटल रूप में बेहिसाबी डेटा को जब्त किया जाना शामिल है, जिसे सूरत, नवासारी, मुंबई में अपने भरोसेमंद कर्मचारियों के संरक्षण में गुप्त स्थानों पर रखा गया था। डेटा में पिछले पांच वर्षों के लिए बेहिसाब खरीद, बेहिसाब बिक्री, खरीद के लिए समायोजन प्रविष्टियां लेना, जिनके विरुद्ध नकदी प्राप्त होती है, अंगडिया फर्मों के माध्यम से इस तरह की नकदी और स्टॉक की आवाजाही, अंगडिया के पास बेहिसाब नकदी रखना, संपत्ति और स्टॉक की खरीद के लिए ऐसी बेहिसाब आय का निवेश और स्टॉक, आदि के प्रमाण शामिल हैं।
आंकड़ों के प्राथमिक विश्लेषण से पता चलता है कि एसेसी  ने इस अवधि के दौरान बेहिसाबी खरीद की है और लगभग 518 करोड़ रुपए की छोटे परिष्कृत हीरों की बिक्री की है। इसके अतिरिक्त, डेटा से पता चलता है कि एसेसी ने अपनी विनिर्माण गतिविधियों से सृजित 95 करोड़ रुपए से अधिक के हीरा स्क्रैप की बिक्री नकदी में की है, जो बेहिसाबी है और इसकी आय का प्रतिनिधित्व करती है। इन वर्षों में एसेसी ने अपने बही-खाते में लगभग 2,742 करोड़ रुपए के बराबर के छोटे हीरों की बिक्री का हिसाब रखा है, जिसके विरुद्ध बड़ी मात्रा में नकदी में खरीद की गई लेकिन खरीद बिल समायोजन प्रविष्टि उपलब्धकर्ताओं से लिए गए थे।
इसके अतिरिक्त, एसेसी आयातों के माध्यम से बड़ी मात्रा में कच्चे हीरों की खरीद भी कर रहा था और हांगकांग में पंजीकृत अपनी कंपनी के माध्यम से तैयार बड़े आकार में परिष्कृत हीरों की निर्यात बिक्री कर रहा था, जिसे प्रभावी रूप से केवल भारत से ही नियंत्रित और प्रबंधित किया जाता है। डेटा से पता चलता है कि एसेसी ने इस कंपनी के माध्यम से पिछले दो वर्षों में 189 करोड़ रुपए की खरीद और 1,040 करोड़ रुपए की बिक्री की है।
खोज के दौरान, रियल स्टेट सौदों का पूर्ण वित्तीय लेनदेन पाया गया, जिससे 80 करोड़ रुपये की बेहिसाबी आय का पता चला। इसके अतिरिक्त, टाइल्स के व्यवसाय से संबंधित शेयरों की बिक्री लेनदेन की भी जांच की गई, जिससे 81 करोड़ रुपये की बेहिसाबी आय का पता चला।
तलाशी अभियान के दौरान, अभी तक 1.95 करोड़ रुपये की बेहिसाबी नकदी और आभूषण जब्त किए गए हैं और 10.98 करोड़ रुपए के बराबर के 8,900 कैरेट के बेहिसाबी हीरों के स्टॉक का पता चला है। समूह से संबंधित बड़ी संख्या में लॉकरों की पहचान की गई है, जिन्हें निगरानी में रखा गया है और उचित समय पर उन्हें प्रचालित किया जाएगा।
तलाशी अभियान अभी भी जारी है और आगे की जांच प्रगति पर है।
निर्वाचन आयोग
गुजरात विधानसभा की ‘77 - जामनगर सीट’ के लिए उपचुनाव की अधिसूचना
निर्वाचन आयोग ने गुजरात विधानसभा की आकस्मिक रूप से रिक्त हुई ‘77- जामनगर सीट’ के लिए उपचुनाव कराने का फैसला किया है।
|
|
क्रमांक
|
|
राज्य
|
|
विधानसभा सीट की संख्या और नाम
|
|
1
|
|
गुजरात
|
|
77 - जामनगर ग्रामीण विधानसभा क्षेत्र
स्थानीय त्यौहार, मतदाता सूची और मौसम आदि को ध्यान में रखने के बाद आयोग ने इस विधानसभा क्षेत्र में उपचुनाव कराने का निर्णय लिया है। संबंधित विधानसभा निर्वाचन क्षेत्र के लिए चुनाव निम्नलिखित कार्यक्रम के अनुसार होगा:-
|
|
मतदान कार्यकम
|
|
निर्धारित समय
|
|
अधिसूचना जारी करने की तारीख
|
|
28.03.2019 
|
|
नामांकन दाखिल करने की अंतिम तिथि
|
|
04.04.2019 
|
|
नामांकन जांच की तिथि
|
|
05.04.2019 
|
|
उम्मीदवार के लिए नाम वापस लेने की अंतिम तिथि
|
|
08.04.2019 
|
|
मतदान की तिथि
|
|
23.04.2019 
|
|
मतगणना की तिथि
|
|
23.05.2019 
|
|
तिथि जिसके पूर्व चुनाव प्रक्रिया पूरी हो जानी चाहिए
|
|
27.05.2019 
मतदाता सूची
उपरोक्त विधानसभा सीट के लिए मतदाता सूची को अर्हता दिनांक के रूप में 01/01/2019 को संशोधित कर दिया गया है।
इलेक्ट्रॉनिक वोटिंग मशीन  और वीवीपीएटी 
आयोग ने उपचुनाव के लिए सभी मतदान केंद्रों पर ईवीएम और वीवीपीएटी का उपयोग करने का फैसला किया है। इसके लिए पर्याप्त संख्या में ईवीएम उपलब्ध कराई गई है और इन मशीनों की मदद से मतदान सुचारू रूप से आयोजित किये जाना सुनिश्चित किया गया है।
मतदाताओं की पहचान
पिछले तौर तरीकों के अनुरूप आयोग ने यह निर्णय लिया है कि उपरोक्त उप-चुनाव में मतदान के समय मतदाता की पहचान अनिवार्य होगी। मतदाता फोटो पहचान कार्ड  मतदाता की पहचान का प्रमुख दस्तावेज होगा। हालांकि यह सुनिश्चित कराने के लिए कि कोई भी मतदाता अपने मताधिकार से वंचित न हो, अगर उसका नाम मतदाता सूची में अंकित है तो उपरोक्त उप-चुनाव में मतदान के समय मतदाताओं की पहचान के लिए अतिरिक्त दस्तावेजों की अनुमति भी जारी की जाएगी।
आचार संहिता
उप-चुनाव होने वाले विधानसभा क्षेत्र के मतदान वाले जिलों में आदर्श आचार संहिता तत्काल प्रभाव से लागू होगी, जो आयोग की अनुदेश संख्या 437/6/आईएनएसटी/2016/सीसीएस, दिनांक 29 जून, 2017 द्वारा  जारी आंशिक संशोधन के अनुरूप है। आदर्श आचार संहिता सभी उम्मीदवारों, राजनीतिक दलों और संबंधित राज्य सरकार पर लागू होगी। आदर्श आचार संहिता संबंधित राज्य के जिले के लिए केंद्र सरकार पर भी लागू होगी।
स्वास्थ्य एवं परिवार कल्याण मंत्रालय
भारत का कुल कोविड-19 टीकाकरण कवरेज 122.41 करोड़ के स्तर के पार
पिछले 24 घंटों में 42.04 लाख से अधिक टीके की खुराक दी गईं
रिकवरी दर 98.34 प्रतिशत पर पहुंची
पिछले 24 घंटों में 8,309 दैनिक नए मामले दर्ज किए गए
वर्तमान में भारत के सक्रिय मामले घटकर 1,03,859 हुए
साप्ताहिक पॉजिटिविटी दर  लगातार 15 दिनों से 1% से कम
पिछले 24 घंटों में 42,04,171 वैक्सीन की खुराक लगाने के साथ, भारत का कुल कोविड-19 टीकाकरण कवरेज आज सुबह 7 बजे तक की अनंतिम रिपोर्ट के अनुसार 122.41 करोड़  के पार पहुंच गया। यह उपलब्धि टीकाकरण के 1,26,81,072 सत्रों के माध्यम से हासिल की गई है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
एचसीडब्ल्यू
|
|
पहली खुराक
|
|
1,03,83,537
|
|
दूसरी खुराक
|
|
94,73,049
|
|
एफएलडब्ल्यू
|
|
पहली खुराक
|
|
1,83,78,371
|
|
दूसरी खुराक
|
|
1,64,59,656
|
|
18-44 आयु समूह
|
|
पहली खुराक
|
|
45,56,32,538
|
|
दूसरी खुराक
|
|
21,75,96,173
|
|
45 से 59 वर्ष के बीच का आयु समूह
|
|
पहली खुराक
|
|
18,40,16,833
|
|
दूसरी खुराक
|
|
11,87,56,597
|
|
60 वर्ष से अधिक
|
|
पहली खुराक
|
|
11,52,40,200
|
|
दूसरी खुराक
|
|
7,82,31,975
|
|
कुल
|
||
|
1,22,41,68,929
पिछले 24 घंटों में 9,905 रोगियों के ठीक होने से स्वस्थ होने वाले रोगियों  की संचयी संख्या बढ़कर 3,40,08,183 हो गई है।
भारत की रिकवरी दर बढ़कर 98.34 प्रतिशत हो गई है।
केंद्र और राज्यों/केंद्र शासित प्रदेशों द्वारा लगातार और सहयोगात्मक प्रयास से बीते 155 दिनों से लगातार 50,000 से कम दैनिक मामले दर्ज किए जा रहे हैं।
पिछले 24 घंटे में 8,309 नए मामले सामने आए हैं।
देशभर में सक्रिय मामलों की संख्या वर्तमान में 1,03,859 है। वर्तमान में सक्रिय मामले देश के कुल सक्रिय मामलों का 0.30% हैं, जो मार्च 2020 के बाद से सबसे कम है।
देश भर में टेस्टिंग क्षमता में उल्लेखनीय रूप से बढ़ोतरी के साथ, देश में पिछले 24 घंटों में 7,62,268 टेस्ट किए गए। कुल मिला कर, भारत ने अबतक 64.02 करोड़ से अधिक  जांच की जा चुकी है।
एक तरफ जहां, टेस्टिंग क्षमता देश भर बढ़ा दी गई है, साप्ताहिक पॉजिटिविटी दर वर्तमान में 0.85 प्रतिशत है जो बीते 15 दिनों से 1% से कम है। दैनिक पॉजिटिविटी दर आज 1.09 प्रतिशत है। दैनिक पॉजिटिविटी दर लगातार 56 दिनों से 2 प्रतिशत से कम बनी हुई है और लगातार 91 दिनों से 3 प्रतिशत से कम बनी हुई है।
मंत्रिमण्डल
मंत्रिमंडल ने जहाजों की रिसाइक्लिंग विधेयक 2019 पर कानून बनाने के प्रस्ताव को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने रिसाइक्लिंग ऑफ शिप विधेयक 2019 पर कानून बनाने तथा जहाजों को पर्यावरण के अनुकूल विघटित करने के लिए हांगकांग अंतर्राष्ट्रीय कंवेंशन 2009 में शामिल होने की मंजूरी दे दी है।
लाभ:
· प्रस्तावित विधेयक ऐसी हानिकारक सामग्रियों के इस्तेमाल को प्रतिबंधित करता है, जिन्हें जहाजों की रिसाइक्लिंग करने या ऐसे भी इस्तेमाल किया जाता है। नए जहाजों के लिए ऐसी सामग्रियों के इस्तेमाल पर विधेयक के कानून का रूप लेने के साथ ही तत्काल प्रभाव से प्रतिबंध की व्यवस्था है जबकि मौजूदा जहाजों को यह व्यवस्था अपनाने के लिए 5 वर्ष का समय दिया जाएगा। हानिकारक सामग्रियों के इस्तेमाल पर रोक या प्रतिबंध युद्धपोतों और सरकार द्वारा संचालित गैर-व्यवसायिक जहाजों पर लागू नहीं होंगे। जहाजों में हानिकारक सामग्रियों के इस्तेमाल की जांच के बाद ही उन्हें प्रमाण पत्र जारी किया जाएगा।
· इस विधेयक में व्यवस्था की गई है कि जहाजों की रिसाइक्लिंग के लिए बनाए गए स्थान अधिकृत होने चाहिए और जहाजों की रिसाइक्लिंग केवल इन्हीं स्थानों पर होनी चाहिए।
· विधेयक के अनुसार जहाजों की रिसाइक्लिंग निर्धारित योजना के अनुरूप होनी चाहिए। भारत में रिसाइक्लिंग किए जाने वाले जहाजों को हांगकांग इंटरनेशनल कंवेंशन के अनुसार रेडी फॉर रिसाइक्लिंग प्रमाण पत्र लेना जरूरी होगा।
मुख्य विशेषताएं:
· भारत सरकार ने जहाजों की रिसाइक्लिंग से संबंधित विधेयक 2019 को कानूनी रूप देने की मंजूरी दे दी है। इसके तहत जहाजों की रिसाइक्लिंग के लिए अंतर्राष्ट्रीय मानकों को अपनाए जाने के लिए कुछ वैधानिक प्रक्रियाएं और मानदंड तय किए गए हैं।
· यह भी तय किया गया है कि जहाजों की रिसाइक्लिंग प्रक्रिया हांगकांग इंटरनेशनल कंवेंशन 2009 की व्यवस्थाओं के तहत पर्यावरण अनुकूल हो।
· हांगकांग इंटरनेशनल कंवेंशन के प्रभाव में आने के साथ ही इसकी व्यवस्थाओं को रिसाइक्लिंग ऑफ शिप बिल 2019 में समाहित कर लिया जाएगा।
पृष्ठभूमि:
· जहाज रिसाइक्लिंग उद्योग के मामले में भारत दुनिया में सबसे आगे है। पूरी दुनिया में जहाजों की रिसाइक्लिंग बाजार में भारत की 30 प्रतिशत हिस्सेदारी है। संयुक्त राष्ट्र की समुद्री परिवहन पर जारी रिपोर्ट 2018 के अनुसार 2017 में भारत में जहाजों के तोड़ने से कुल 6323 टन मलबा निकला था।
· जहाजों का रिसाइक्लिंग उद्योग श्रम आधारित उद्योग है, लेकिन यह पर्यावरण सुरक्षा की दृष्टि से काफी संवेदनशील हैं।
रक्षा मंत्रालय
फ्रांसीसी नौसेना के पोतों का कोच्चि दौरा
फ्रांसीसी नौसेना के हेलीकॉप्टर वाहक पोत एफएस डिक्समुडे और युद्धपोत ला फेयेट 06 से 10 मार्च 2023 तक कोच्चि के दौरे पर हैं। यह यात्रा सर्कविगेशन मिशन, जीन डी'आर्क के हिस्से के रूप में की जा रही हैं। रियर एडमिरल इमैनुएल सालार्स , कैप्टन इमैनुएल मोकार्ड और लेफ्टिनेंट कमांडर जिसलेन डेलेप्लांक ने 06 मार्च 2023 को दक्षिणी नौसेना कमान के चीफ ऑफ स्टाफ रियर एडमिरल जे सिंह से मुलाकात की और दोनों देशों की नौसेनाओं के बीच समुद्री सहयोग बढ़ाने के मुद्दों की विस्तृत श्रृंखला पर बातचीत की।
वर्तमान यात्रा के दौरान, फ्रांसीसी दल पेशेवर प्रशिक्षण संस्थानों और दक्षिणी नौसेना कमान के युद्धपोतों का दौरा कर रहा है। क्रॉस ट्रेनिंग विजिट, स्पोर्ट्स फिक्स्चर सहित पेशेवर व असैन्य विचार-विमर्श भी इस यात्रा के अन्य कुछ मुख्य आकर्षण थे। युद्धपोतों पर सवार फ्रांस की नौसेना भारतीय सेना के साथ संयुक्त सैन्य अभ्यास भी करेगी।
हिंद-प्रशांत क्षेत्र में क्षेत्रीय समुद्री सुरक्षा और स्थिरता को सशक्त करने के लिए भारत-फ्रांस नौसेना सहयोग इस दिशा में एक प्रमुख कार्यक्रम है। फ्रांसीसी युद्धपोतों की भारत यात्रा दोनों देशों के बीच मजबूत द्विपक्षीय रक्षा संबंधों और रणनीतिक साझेदारी को बढ़ाने में महत्वपूर्ण योगदान देती है।
एमजी/एमएस/एआर/एनके
(Visitor Counter : 274